CELEX: 32020D1550
Language: hu
Date: 2020-10-23 00:00:00
Title: A Bizottság (EU) 2020/1550 végrehajtási határozata (2020. október 23.) az agrár-élelmiszeripari láncra vonatkozó uniós jogszabályok alkalmazásának a Bizottság szakértői által a tagállamokban lefolytatott ellenőrzésére szolgáló, a 2021–2025 közötti időszakra vonatkozó többéves program kialakításáról

26.10.2020   
               
               
                  HU
               
               
                  Az Európai Unió Hivatalos Lapja
               
               
                  L 354/9
               
            
         A BIZOTTSÁG (EU) 2020/1550 VÉGREHAJTÁSI HATÁROZATA
         (2020. október 23.)
         az agrár-élelmiszeripari láncra vonatkozó uniós jogszabályok alkalmazásának a Bizottság szakértői által a tagállamokban lefolytatott ellenőrzésére szolgáló, a 2021–2025 közötti időszakra vonatkozó többéves program kialakításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 118. cikke (1) bekezdésének a) pontjára,
         mivel:
         
                     (1)
                  
                  
                     Az agrár-élelmiszerláncra vonatkozó uniós jogszabályok végrehajtásáért a tagállamok felelnek, amelyek illetékes hatóságai hatósági ellenőrzések szervezése révén nyomon követik és ellenőrzik, hogy ténylegesen betartják- és végrehajtják-e a vonatkozó uniós követelményeket. E nyomon követéssel és ellenőrzéssel párhuzamosan az (EU) 2017/625 rendelet 116. cikke előírja, hogy az uniós jogszabályok alkalmazásának ellenőrzése céljából a Bizottság szakértői ellenőrzéseket, többek között auditokat végezzenek a tagállamokban. E bizottsági ellenőrzéseket egyrészt az élelmiszer- és takarmánybiztonság, az állategészségügy és állatjólét, a növényegészségügy és a növényvédő szerek területén kell elvégezni, másrészt ki kell terjedniük a nemzeti ellenőrzési rendszerekre és az azokat működtető illetékes hatóságok működésére, figyelembe véve a közös agrárpolitika ellenőrzési rendszereivel fennálló szinergiákat.
                  
               
                     (2)
                  
                  
                     A Bizottság – hivatali időszakához igazítva és prioritásait tükrözve – többéves ellenőrzési programot állított össze a 2021–2025 közötti időszakra vonatkozóan. Ezeket az ellenőrzéseket a Bizottság szakértőinek kell a tagállamokban elvégezniük azzal a céllal, hogy a fent említett területeken megvizsgálják a vonatkozó jogszabályok alkalmazását. A prioritások megállapítása különböző kritériumok, többek között a fogyasztókat, állatokat vagy növényeket érintő azonosított kockázatok, a tagállamok adott területen mutatott múltbeli teljesítménye, a termelési volumen, a releváns forrásokból (például az Európai Élelmiszerbiztonsági Hatóságtól), valamint a hatósági ellenőrzések információkezelési rendszeréből és a rendszer elemeiből származó információk figyelembe vételével történt.
                  
               
                     (3)
                  
                  
                     Ez a többéves ellenőrzési program hozzájárul a Bizottság „európai zöld megállapodás” (2) elnevezésű politikai prioritásához és a „a termelőtől a fogyasztóig” stratégiához (3), amelynek célja egy tisztességes, egészségesebb és környezetbarát élelmiszerrendszer megteremtése. Elősegíti továbbá a közös agrárpolitika nyomon követését az 1306/2013/EU európai parlamenti és tanácsi rendeletben (4) meghatározott kölcsönös megfeleltetési szabályokkal összhangban. A többéves programban meghatározott ellenőrzések révén a Bizottság teljesítheti az uniós jog alkalmazásának felügyeletére vonatkozó jogi kötelezettségeit, megvizsgálva, hogy az érintett területeken végzett tagállami hatósági ellenőrzések megfelelnek-e az uniós jogszabályoknak,
                  
               ELFOGADTA EZT A HATÁROZATOT:
         
            1. cikk
            Az (EU) 2017/625 rendelet 116. cikke (1) bekezdésének megfelelően a Bizottság szakértői által a tagállamokban végrehajtandó, a 2021–2025 közötti időszakra vonatkozó többéves ellenőrzési programot a melléklet tartalmazza.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. október 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  COM(2019) 640 final.
         
            (3)  COM(2020) 381 final.
         
            (4)  Az Európai Parlament és a Tanács 1306/2013/EU rendelete (2013. december 17.) a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).
      
      
         
            MELLÉKLET
            Ez a melléklet rögzíti a Bizottság szakértői által a tagállamokban az (EU) 2017/625 rendelet hatálya alá tartozó területeken elvégzendő ellenőrzések 2021–2025 közötti időszakra szóló programját.
            Az érintett időszakra vonatkozóan a Bizottság megállapított bizonyos kiemelt területeket az élelmiszer- és takarmánybiztonság, az élelmiszer-minőség, az állategészségügy és állatjólét, a növényegészségügy, a növényvédő szerek, valamint a nemzeti ellenőrzési rendszerek és az illetékes hatóságok működésének területén belül.
            A bizottsági ellenőrzéseknek minden tagállamban valamennyi kiemelt területre ki kell terjedniük. Az egyedi ellenőrzések hatálya alá tartozó konkrét kérdéseket az egyes tagállamok helyzetéhez kell igazítani.
            A Bizottság szakértőinek az (EU) 2017/625 rendelet 116. cikkével összhangban ellenőrzéseket, többek között helyszíni ellenőrzéseket, auditokat és dokumentumalapú elemzéseket kell végezniük.
            Az (EU) 2017/625 rendelet 1. cikke (2) bekezdésének hatálya alá tartozó területekre vonatkozó jogszabályok tagállami alkalmazásának ellenőrzésére irányuló, a 2021–2025 közötti időszakra szóló többéves bizottsági program kiterjed az említett rendeletben meghatározott egyéb területekre is, például a csalásra és a behozatal ellenőrzésére is. Az ellenőrzés részletes feladatait e melléklet 1–10. pontja (terület és egyedi célkitűzés szerinti bontásban) és 11. pontja (év szerinti bontásban) tartalmazza.
            1.   Élelmiszer- és takarmánybiztonság
            
            
                        Kiemelt terület
                     
                     
                        Konkrét célkitűzések
                     
                  
                        
                           Állati eredetű élelmiszerek
                        
                        
                           (pl. élelmiszer-biztonság az emlősök és a madarak húsa, valamint az abból készült termékek, a tej és az abból készült termékek és a halászati termékek esetében, továbbá higiénia az élő kagylók tenyésztése során)
                        
                     
                     
                        Az állati eredetű élelmiszerek előállítására és forgalomba hozatalára (többek között a géntechnológiával módosított szervezetek nyomon követhetőségére és címkézésére kiterjedően is) vonatkozó uniós élelmiszer-biztonsági jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel az emlősök és madarak húsára és az abból készült termékekre, a tejre és az abból készült termékekre, a halászati termékekre és az élő kagylókra.
                     
                  
                        
                           Élelmiszer-eredetű zoonózisok
                        
                        
                           (pl. Salmonella)
                        
                     
                     
                        Az élelmiszer-eredetű zoonózisok elleni védekezésre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a Bizottság által társfinanszírozott nemzeti állategészségügyi programok végrehajtásának és hatékonyságának szintjére.
                     
                  
                        
                           Nem állati eredetű élelmiszerek
                        
                        
                           (pl. élelmiszer-biztonság a gyümölcsök és zöldségek, fűszernövények, fűszerek és csírák esetében)
                        
                     
                     
                        A nem állati eredetű élelmiszerek előállítására és forgalomba hozatalára (többek között a géntechnológiával módosított szervezetek nyomon követhetőségére és címkézésére kiterjedően is) vonatkozó uniós élelmiszer-biztonsági jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a mikrobiológiai biztonságosságra.
                     
                  
                        
                           Élő állatokban és állati eredetű élelmiszerekben előforduló maradékanyagok
                        
                        
                           (állatgyógyászati készítmények, növényvédő szerek és szennyező anyagok maradékanyagai)
                        
                     
                     
                        Az állatgyógyászati készítmények, a növényvédő szerek és a szennyező anyagok élő állatokban és állati eredetű élelmiszerekben előforduló maradékanyagaira vonatkozó uniós jogszabályoknak való tagállami megfelelés ellenőrzése.
                        A tagállamok által benyújtott maradékanyag-megfigyelési tervek vonatkozó uniós jogszabályokban meghatározott követelményeinek való megfelelés ellenőrzése.
                     
                  
                        
                           Nem állati eredetű élelmiszerekben előforduló szennyező anyagok
                        
                        
                           (pl. mikotoxinok)
                        
                     
                     
                        A nem állati eredetű élelmiszerekben előforduló szennyező anyagok tekintetében végzett hatósági ellenőrzések vonatkozó uniós jogszabályokban meghatározott követelményeinek való megfelelés ellenőrzése a tagállamok többéves nemzeti ellenőrzési tervei és az azokról szóló jelentések alapján.
                     
                  2.   Takarmányok és takarmánybiztonság
            
            
                        Kiemelt terület
                     
                     
                        Konkrét célkitűzések
                     
                  
                        
                           Általános takarmányhigiénia
                        
                        
                           (takarmányhigiénia, létesítmények engedélyezése és nyilvántartásba vétele, nyomonkövethetőség, címkézés és szennyező anyagok)
                        
                     
                     
                        A takarmányhigiéniára vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések vizsgálata (különös tekintettel a takarmányhigiéniára, a létesítmények engedélyezésére és nyilvántartásba vételére, a szennyező anyagokra, a nyomonkövethetőségre és a címkézésre, beleértve a géntechnológiával módosított szervezeteket is).
                     
                  
                        
                           Gyógyszeres takarmányok
                        
                     
                     
                        A gyógyszeres takarmányok előállítására vonatkozó, 2022 januárjától alkalmazandó uniós jogi követelményeknek való tagállami megfelelés ellenőrzése.
                     
                  
                        
                           Állati melléktermékek és azokból származó termékek
                        
                        
                           (húságazat, feldolgozóüzemek))
                        
                     
                     
                        Az Unióban előállított vagy az Unió piacán forgalomba hozott állati melléktermékek és az azokból származó termékek kezelésére, felhasználására és ártalmatlanítására vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a húságazatra és a feldolgozóüzemekre.
                     
                  3.   Állategészségügy
            
            
                        Kiemelt terület
                     
                     
                        Konkrét célkitűzések
                     
                  
                        
                           Aktív járványos állatbetegségek
                        
                        
                           (pl. afrikai sertéspestis, magas patogenitású madárinfluenza)
                        
                     
                     
                        A főbb aktív állatbetegségek – például az afrikai sertéspestis és a magas patogenitású madárinfluenza – elleni védekezésre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  
                        
                           Nem élelmiszer-eredetű zoonózisok
                        
                        
                           (pl. veszettség)
                        
                     
                     
                        A nem élelmiszer-eredetű zoonózisok elleni védekezésre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a Bizottság által társfinanszírozott nemzeti állategészségügyi programok végrehajtásának és hatékonyságának szintjére.
                     
                  
                        
                           Enzootikus betegségek
                        
                        
                           (pl. tuberkulózis, brucellózis)
                        
                     
                     
                        Az enzootikus betegségek elleni védekezésre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a Bizottság által társfinanszírozott nemzeti állategészségügyi programok végrehajtásának és hatékonyságának szintjére.
                     
                  
                        
                           Felkészültség és megelőzés
                        
                        
                           (készenléti tervezés)
                        
                     
                     
                        A járványos állatbetegségek többszöri kitörésével szembeni felkészültségre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  4.   Állatjólét
            
            
                        Kiemelt terület
                     
                     
                        Konkrét célkitűzések
                     
                  
                        
                           Szállítás
                        
                        
                           (szállításra alkalmatlan állatok, állatszállító hajók, el nem választott borjak, az állatok szállítását ellenőrző állomások)
                        
                     
                     
                        Az állatok szállítás közbeni jólétére vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a szállításra alkalmatlan állatokra, az állatszállító hajókra, az el nem választott borjakra és az állatok szállítását ellenőrző állomásokra.
                     
                  
                        
                           Mezőgazdasági üzem
                        
                        
                           (tojótyúkok)
                        
                     
                     
                        A tojótyúkok tojásrakás alatti jólétére vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  
                        
                           Vágás
                        
                        
                           (kérődzők, baromfi)
                        
                     
                     
                        A kérődzők és a baromfi levágása során alkalmazandó állatjóléti intézkedésekre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  5.   Növényegészségügy
            
            
                        Kiemelt terület
                     
                     
                        Konkrét célkitűzések
                     
                  
                        
                           Növénykárosítók megjelenése
                        
                        
                           (komoly veszélyt jelentő károsítók)
                        
                     
                     
                        Az Unió területén előforduló növénykárosítók elleni védekezésre vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a komoly veszélyt jelentő károsítókra, mint például a Xylella fastidiosa, a paradicsom barna termés-ráncosodás vírus, a fenyőrontó fonálféreg, a simahátú csillagoscincér, a levélbolha és más, prioritásnak tekintett károsítók.
                     
                  
                        
                           Felkészültség és megelőzés
                        
                        
                           (készenléti tervezés)
                        
                     
                     
                        A növényegészségügyi készenléti tervek elkészítésére és naprakésszé tételére vonatkozó uniós jogszabályoknak való tagállami megfelelés ellenőrzése.
                     
                  
                        
                           Növények, növényi termékek és egyéb áruk Unión belüli mozgása
                        
                        
                           (növényútlevelek)
                        
                     
                     
                        A növények, növényi termékek és egyéb áruk Unión belüli mozgására vonatkozó uniós növényegészségügyi jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata, különös tekintettel a növényútlevelekre.
                     
                  6.   Növényvédő szerek forgalomba hozatala és használata, valamint fenntartható használatuk
            
            
                        Kiemelt terület
                     
                     
                        Konkrét célkitűzések
                     
                  
                        
                           Növényvédő szerek
                        
                        
                           (növényvédő szerek engedélyezése, forgalomba hozatala és használata, növényvédőszer-maradványok)
                        
                     
                     
                        A növényvédő szerek engedélyezésére, forgalomba hozatalára és használatára, valamint a növényvédőszer-maradványokra vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  
                        
                           Növényvédő szerek fenntartható használata
                        
                     
                     
                        A növényvédő szerek fenntartható használatára vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  7.   Élelmiszer-minőség
            
            
                        Kiemelt terület
                     
                     
                        Konkrét célkitűzések
                     
                  
                        
                           Biogazdálkodás
                        
                     
                     
                        Az ökológiai termékek előállítására és címkézésére (beleértve a géntechnológiával módosított szervezetek nyomonkövethetőségére és címkézésére) vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  
                        
                           Földrajzi jelzések
                        
                     
                     
                        A földrajzi jelzések (oltalom alatt álló eredetmegjelölés (OEM), oltalom alatt álló földrajzi jelzés (OFJ) és hagyományos különleges termék (HKT)) előállítására és címkézésére vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  8.   Harmadik országból származó állatok és áruk Unióba történő beléptetése
            
            
                        Kiemelt terület
                     
                     
                        Konkrét célkitűzések
                     
                  
                        
                           Állatok és áruk hatósági ellenőrzése
                        
                     
                     
                        A harmadik országokból az Unióba beléptetett állatok és áruk hatósági ellenőrzésével kapcsolatos kötelezettségek tagállami teljesítésének ellenőrzése.
                        Az Unióba történő beléptetésre vonatkozó általános és konkrét uniós követelményeknek való megfelelés ellenőrzése a harmadik országokból származó állatok és áruk esetében.
                        Külön hangsúlyt kapnak az (EU) 2017/625 rendeletben és a kapcsolódó felhatalmazáson alapuló jogi aktusokban és végrehajtási jogi aktusokban rögzített szabályok.
                     
                  
                        
                           A határállomások megfelelősége
                        
                     
                     
                        A vonatkozó uniós jogszabályokban a határállomásokra, többek között a vizsgálati központokra vonatkozóan meghatározott minimumkövetelményeknek való megfelelés ellenőrzése a tagállamok által kijelölésre javasolt határállomások esetében, mielőtt e határállomások kijelölése megtörténne.
                        Az (EU) 2017/625 rendelet 61. cikke (2) bekezdésének megfelelően újból kijelölt határállomások, kijelölt beléptetési pontok, beléptetési pontok és első beléptetési pontok alkalmazandó minimumkövetelményeknek való megfelelésének ellenőrzése.
                        Az (EU) 2017/625 rendelet 53. cikke (1) bekezdésének a) pontjában említett, a határállomásoktól eltérő ellenőrző pontok alkalmazandó minimumkövetelményeknek való megfelelésének ellenőrzése.
                     
                  
                        
                           Hatósági növényegészségügyi ellenőrzések
                        
                     
                     
                        A harmadik országokból az Unióba beléptetett növények, növényi termékek és egyéb áruk hatósági növényegészségügyi ellenőrzésével kapcsolatos kötelezettségek tagállami teljesítésének ellenőrzése.
                        Biztosítékok nyújtása arra vonatkozóan, hogy a harmadik országokból az Unióba belépő növények, növényi termékek és egyéb áruk megfelelnek az Unióba való belépésre alkalmazandó uniós növényegészségügyi követelményeknek.
                     
                  9.   Antimikrobiális rezisztencia
            
            
                        Kiemelt terület
                     
                     
                        Konkrét célkitűzések
                     
                  
                        
                           Zoonózisbaktériumoknál és kommenzális baktériumoknál előforduló antimikrobiális rezisztencia nyomon követése
                        
                     
                     
                        A zoonózisbaktériumoknál és a kommenzális baktériumoknál előforduló antimikrobiális rezisztencia nyomon követésére vonatkozó jogszabályoknak való tagállami megfelelés, és ezáltal az antimikrobiális rezisztencia (AMR) leküzdése érdekében 2017-ben elfogadott, egységes egészségügyi megközelítés szerinti európai cselekvési terv (1) teljes körű végrehajtásához való hozzájárulás ellenőrzése.
                     
                  10.   Az agrár-élelmiszerlánc általános szempontjai
            
            
                        Kiemelt terület
                     
                     
                        Konkrét célkitűzések
                     
                  
                        
                           Csalás
                        
                     
                     
                        Az agrár-élelmiszerlánc egészében előforduló csalárd, illetve félrevezető gyakorlatok azonosítására és utólagos nyomon követésére vonatkozó uniós jogszabályoknak való tagállami megfelelés ellenőrzése és a kapcsolódó hatósági ellenőrzések végrehajtásának vizsgálata.
                     
                  
                        
                           Az auditok ajánlásainak utólagos nyomon követése
                        
                        
                           (ágazati és általános)
                        
                     
                     
                        A bizottsági ellenőrzések során feltárt konkrét vagy rendszeres hiányosságok orvoslására irányulóan a tagállamok által hozott utólagos nyomonkövetési intézkedések megfelelőségének ellenőrzése.
                     
                  
                        
                           A kivitel ellenőrzése
                        
                     
                     
                        A tagállamok által a kivitelre vonatkozó tanúsítási követelmények végrehajtására irányuló hatósági ellenőrzések vizsgálata.
                     
                  11.   A 2021–2025 közötti időszakra vonatkozó többéves ellenőrzési program évenkénti bontásban
            
            
                        Terület
                     
                     
                        Kiemelt terület
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Élelmiszer és élelmiszer-biztonság
                        
                     
                     
                        
                           Állati eredetű élelmiszerek
                        
                     
                     
                        
                           Élelmiszer-biztonság az emlősök és madarak húsa és az abból készült termékek, a tej és az abból készült termékek, a halászati termékek és az élő kagylók esetében
                        
                     
                  
                        
                           Élelmiszer-eredetű zoonózisok
                        
                     
                     
                        
                           Kiemeltnek tekintett zoonózisok
                        
                        (például: Salmonella)
                     
                  
                        
                           Nem állati eredetű élelmiszerek
                        
                     
                     
                        
                           Élelmiszer-biztonság a gyümölcsök és zöldségek, fűszernövények, fűszerek és csírák esetében
                        
                     
                  
                        
                           Maradékanyagok
                        
                     
                     
                        
                           Élő állatokban és állati eredetű élelmiszerekben előforduló maradékanyagok
                        
                     
                  
                        
                           Szennyező anyagok
                        
                     
                     
                        
                           Nem állati eredetű élelmiszerekben előforduló szennyező anyagok
                        
                     
                  
                        
                           Takarmányok és takarmánybiztonság
                        
                     
                     
                        
                           Takarmánybiztonság
                        
                     
                     
                        
                           Általános takarmányhigiénia
                        
                     
                     
                         
                     
                  
                         
                     
                     
                        
                           Gyógyszeres takarmányok
                        
                     
                  
                        
                           Állati melléktermékek és azokból származó termékek
                        
                     
                     
                         
                     
                  
                        
                           Állategészségügy
                        
                     
                     
                        
                           Aktív járványos állatbetegségek
                        
                     
                     
                        
                           Kiemeltnek tekintett betegségek
                        
                        (például: afrikai sertéspestis, magas patogenitású madárinfluenza)
                     
                  
                        
                           Nem élelmiszer-eredetű zoonózisok
                        
                     
                     
                        
                           Kiemeltnek tekintett zoonózisok
                        
                        (például: veszettség)
                     
                  
                        
                           Enzootikus betegségek
                        
                     
                     
                        
                           Aktív mentesítési programok segítségével felszámolni kívánt betegségek
                        
                        (például: tuberkulózis, brucellózis)
                     
                  
                        
                           Felkészültség és megelőzés
                        
                     
                     
                         
                     
                     
                        
                           Állategészségügyi készenléti tervezés
                        
                     
                  
                        
                           Állatjólét
                        
                     
                     
                        
                           Szállítás
                        
                     
                     
                         
                     
                     
                        
                           Szállításra alkalmatlan állatok, állatszállító hajók, el nem választott borjak
                        
                     
                     
                         
                     
                  
                        
                           Állatok szállítását ellenőrző állomások
                        
                     
                     
                         
                     
                  
                        
                           Mezőgazdasági üzem
                        
                     
                     
                        
                           Tojótyúkok
                        
                     
                     
                         
                     
                  
                        
                           Vágás
                        
                     
                     
                        
                           Kérődzők, baromfi
                        
                     
                     
                         
                     
                  
                        
                           Növényegészségügy
                        
                     
                     
                        
                           Növénykárosítók megjelenése
                        
                     
                     
                        
                           Kiemeltnek tekintett károsítók
                        
                        (például: Xylella fastidiosa, paradicsom barna termés-ráncosodás vírus, fenyőrontó fonálféreg, simahátú csillagoscincér, levélbolha)
                     
                  
                        
                           Felkészültség és megelőzés
                        
                     
                     
                         
                     
                     
                        
                           Növényegészségügyi készenléti tervezés
                        
                     
                  
                        
                           Növények, növényi termékek és egyéb áruk Unión belüli mozgása
                        
                     
                     
                         
                     
                     
                        
                           Növényútlevelek
                        
                     
                  
                        
                           Növényvédő szerek és fenntartható használatuk
                        
                     
                     
                        
                           Növényvédő szerek
                        
                     
                     
                         
                     
                     
                        
                           Növényvédő szerek engedélyezése, forgalomba hozatala és használata
                        
                     
                  
                        
                           Növényvédőszer-maradványok
                        
                     
                  
                        
                           Növényvédő szerek fenntartható használata
                        
                     
                     
                        
                           Növényvédő szerek fenntartható használata
                        
                     
                  
               
            
                        Terület
                     
                     
                        Kiemelt terület
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Élelmiszer-minőség
                        
                     
                     
                        
                           Biogazdálkodás
                        
                     
                     
                        
                           Biogazdálkodás
                        
                     
                  
                        
                           Földrajzi jelzések
                        
                     
                     
                        
                           Az OEM/OFJ/HKT jelzés használata és a címkézés
                        
                     
                  
                        
                           Harmadik országból származó állatok és áruk Unióba történő beléptetése
                        
                     
                     
                        
                           Állatok és áruk hatósági ellenőrzése
                        
                     
                     
                        
                           Állatok és áruk hatósági ellenőrzése
                        
                     
                  
                        
                           Határállomások
                        
                     
                     
                        
                           A határállomások megfelelősége
                        
                     
                  
                        
                           Hatósági növényegészségügyi ellenőrzések
                        
                     
                     
                        
                           Növényeken, növényi termékeken és egyéb árukon végzett hatósági növényegészségügyi ellenőrzések
                        
                     
                     
                         
                     
                  
                        
                           Antimikrobiális rezisztencia
                        
                     
                     
                        
                           Nyomon követés
                        
                     
                     
                         
                     
                     
                        
                           Zoonózisbaktériumoknál és kommenzális baktériumoknál előforduló antimikrobiális rezisztencia nyomon követése
                        
                     
                  
                        
                           Az agrár-élelmiszerlánc általános szempontjai
                        
                     
                     
                        
                           Csalás
                        
                     
                     
                        
                           Csalárd, illetve félrevezető gyakorlatok megakadályozását szolgáló intézkedések
                        
                     
                     
                         
                     
                  
                        
                           Utólagos nyomon követés
                        
                     
                     
                        
                           Az auditok ajánlásainak utólagos nyomon követése
                        
                     
                  
                        
                           Kivitel
                        
                     
                     
                        
                           A kivitelre vonatkozó tanúsítási követelmények végrehajtására irányuló tagállami ellenőrzések Bizottság általi felügyelete
                        
                     
                  
               (1)  COM(2017) 339 final.